Diari Oficial de la Generalitat Valenciana


Sumari del DOGV 9543, del 28-02-2023 (2023/2005)

Extracte de la Resolució de 21 de febrer de 2023, del Vicerectorat d'Innovació i Transferència de la Universitat de València, per la qual es convoquen els premis Marketing Skills Universitat de València per a estudiants de grau, màster i doctorat oficials de la Universitat de València del curs 2022-2023, amb el mecenatge de Santander Universidades en el marc del programa internacional d'innovació docent d'emprenedoria universitària «UVemprén aprèn».
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9543

Data del DOGV
:   28-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2005


Data del document
:   21-02-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * distinció honorífica

Extracte de la Resolució de 21 de febrer de 2023, del Vicerectorat d'Innovació i Transferència de la Universitat de València, per la qual es convoquen els premis Marketing Skills Universitat de València per a estudiants de grau, màster i doctorat oficials de la Universitat de València del curs 2022-2023, amb el mecenatge de Santander Universidades en el marc del programa internacional d'innovació docent d'emprenedoria universitària «UVemprén aprèn». [2023/2005]  
BDNS (identif.): 678041.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/678041).   
  
Primer. Persones beneficiàries  
Estudiantat de grau, màster oficial i doctorat de la Universitat de València matriculat en centres propis en el curs acadèmic 2022-2023.  
  
  
Segon. Objecte  
El Vicerectorat d'Innovació i Transferència convoca quaranta places per a participar en el programa formatiu i optar als dos premis de la primera edició del programa Marketing Skills, amb l'objectiu de desenvolupar competències transversals sobre la presa de decisions implicades en el disseny i la posada en marxa d'un nou negoci i desenvolupar habilitats comercials en l'estudiantat emprenedor, entorn del disseny d'estratègies a llarg termini i curt termini en el llançament de nous productes al mercat.  
  
Tercer. Bases reguladores  
La convocatòria està publicada en l'URL  
https://links.uv.es/uvempren/bases\_MKS\_val.   
  
Quarta. Quantia  
Aquesta convocatòria consisteix en quaranta places per a conformar equips que participaran en les activitats formatives específiques que han de permetre a les persones participants comprendre la mecànica del joc d'empresa per a planificar la correcta presa de decisions i el seu triple impacte econòmic, ambiental i social.  
S'atorgaran un primer premi de 800 € a l'equip/empresa que obtinga major rendibilitat global i un segon premi de 400 € al segon millor equipe/empresa que obtinga la segona rendibilitat global.  
La Universitat de València aportarà per al finançament d'aquest programa fins a un màxim de 1.200 € amb càrrec al capítol IV de la classificació econòmica de la despesa, orgànica 3973967083 i específica 40336102 del pressupost per a l'exercici 2023 de la Universitat de València, destinats a sufragar els premis Marketing Skills previstos en aquesta convocatòria.  
  
Cinqué. Termini de presentació de sol·licituds  
El termini de presentació de sol·licituds comença l'endemà de la publicació de l'extracte d'aquesta convocatòria en el Diari Oficial de la Generalitat Valenciana i acaba el 16 de març de 2023.  
  
València, 21 de febrer de 2023.- La vicerectora d'Innovació i Transferència (p. d. DOGV 30.05.2022): Rosa María Donat Beneito.